

VLADA REPUBLIKE HRVATSKE

Zagreb, 20. prosinca 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo rada, mirovinskoga sustava, obitelji i socijalne politike |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o osnovici za izračun iznosa drugih naknada u sustavu socijalne skrbi |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 22. stavka 2. Zakona o socijalnoj skrbi („Narodne novine”, br. 18/22., 46/22., 119/22., 71/23. i 156/23.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_2024. donijela

**O D L U K U**

**o osnovici za izračun iznosa drugih naknada u sustavu socijalne skrbi**

**I.**

Osnovica na temelju koje se izračunava iznos drugih naknada u sustavu socijalne skrbi iznosi 75,00 eura.

**II.**

Danom stupanja na snagu ove Odluke prestaje važiti Odluka o osnovici za izračun drugih naknada u sustavu socijalne skrbi („Narodne novine”, broj 23/22.).

**III.**

Ova Odluka objavit će se u „Narodnim novinama“, a stupa na snagu 1. siječnja 2025.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

Člankom 21. Zakona o socijalnoj skrbi („Narodne novine”, br. 18/22., 46/22., 119/22., 71/23. i 156/23., u daljnjem tekstu: Zakon), propisane su vrste naknada u sustavu socijalne skrbi: zajamčena minimalna naknada, naknada za troškove stanovanja, naknada za ugroženog kupca energenata, naknada za osobne potrebe, jednokratna naknada, naknada za pogrebne troškove, naknada za redovito studiranje, plaćanje troškova smještaja u učeničkom domu, status roditelja njegovatelja ili status njegovatelja, naknada za troškove prijevoza zbog školovanja.

Člankom 22. stavkom 2. Zakona, propisano je da osnovicu za izračun iznosa drugih naknada u sustavu socijalne skrbi odlukom određuje Vlada Republike Hrvatske.

Prijedlogom odluke određuje se osnovica za izračun drugih naknada iz sustava socijalne skrbi, osim osnovice za izračun iznosa zajamčene minimalne naknade, koja se određuje posebnom odlukom Vlade Republike Hrvatske.

Ovom odlukom određuje osnovica u iznosu od 75,00 eura što čini povećanje za 8,64 eura u odnosu na dosadašnji iznos osnovice koji prema Odluci iz 2022. iznosi 500,00 kuna (66,36 eura).